
CPE – la 3 ani de la înfiinţare
2005 a fost anul în care s-au împlinit 3 ani de activitate a Centrului Parteneriat pentru Egalitate – CPE.

De la înfiinţare şi până în prezent CPE şi-a ghidat activitatea pe anumite valori – EGALITATE, RESPECT, RESPONSABILITATE, PARTENERIAT, TOLERANŢĂ – valori care vor sta şi în viitor la baza acţiunilor întreprinse.

CPE a reuşit, prin programele şi proiectele desfăşurate, să contribuie la dezvoltarea şi promovarea politicilor sociale privind egalitatea de şanse conform cerinţelor Uniunii Europene, şi astfel să fie mai aproape de îndeplinirea viziunii sale: o societate democratică, în care femeile şi bărbaţii sunt parteneri cu drepturi, responsabilităţi şi oportunităţi de dezvoltare egale.

În aceşti 3 ani de la înfiinţare, CPE a devenit una dintre cele mai cunoscute şi performante organizaţii care promovează drepturile femeilor din România.

La prestigiul şi vizibilitatea organizaţiei au contribuit rezultatele cercetărilor pe care le-a întreprins, în special în domeniul violenţei împotriva femeii, activităţile de monitorizare legislativă, advocacy şi lobby, şi eforturile vizând coalizarea mişcării femeilor din România.

Calitatea de membru al unor reţele naţionale şi internaţionale importante şi proiectele desfăşurate în parteneriat cu alte ONG-uri, autorităţi publice, sindicate, reprezintă o recunoaştere a expertizei şi experinţei CPE.

CPE va continua să iniţieze în cadrul programelor sale, activităţi de educare, care să promoveze cunoştinţe, atitudini şi valori ce vor avea ca finalitate dezvoltarea de comportamente şi acţiuni în spiritul egalităţii de şanse pentru femei şi bărbaţi.

Date generale despre CPE
Misiunea CPE este să promoveze integrarea principiului egalităţii de şanse pentru femei şi bărbaţi în politicile publice şi practicile asociate, ca parte componentă a democraţiei şi societăţii deschise, în scopul redefinirii statutului şi îmbunătăţirii condiţiei femeii în România.

Obiectivul CPE îl reprezintă dezvoltarea şi implementarea de proiecte şi programe ce vizează conştientizarea societăţii româneşti cu privire la condiţia actuală a femeilor şi rolul pe care acestea pot şi trebuie să îl aibă în dezvoltarea socială a României.

Activitatea CPE este fundamentată pe dezvoltarea de programe operaţionale  desfăşurate în parteneriat cu principalii actori interesaţi de problematica genului social, la nivelul societăţii civile şi al autorităţilor publice. Domeniile de activitate sunt: gen social şi dezvoltare, gen social şi educaţie, egalitatea de şanse pentru femei şi bărbaţi în procesul de aderare la Uniunea Europeană, prevenirea violenţei împotriva femeilor şi a traficului cu femei.

CPE este organizaţie membră a:

- SON - Reţeaua Deschisă Soros (www.son.ro), o reţea de 13 organizaţii neguvernamentale care sprijină dezvoltarea durabilă a României în spiritul valorilor societăţii deschise;

-  Network Women’s Program (www.soros.org/women), reţea formată din programele pentru femei ale Fundaţiilor Soros din peste 30 de ţări, coordonată de Open Society Institute - New York;

- Coaliţiei Naţionale a ONG-urilor implicate în programe privind prevenirea şi combaterea violenţei împotriva femeilor;
- Reţelei de Multiplicatori de Informaţie Europeană, reţea iniţiată de Delegaţia Comisiei Europene la Bucureşti
- WAVE – Women Against Violence Europe (http://www.wave-network.org/), reţea de organizaţii neguvernamentale din Europa care acţionează în domeniul combaterii violenţei împotriva femeilor şi copiilor (femei refugiate, centre de consiliere, hotlines, organizaţii axate pe activităţi de prevenire şi formare etc.);
- CASPIS - Comisia Anti-Sărăcie şi Promovare a Incluziunii Sociale (www.caspis.ro);
- Comisiei pentru Egalitate de Şanse între Femei şi Bărbaţi a Municipiului Bucureşti;
- Comisiei Naţionale pentru Populaţie şi Dezvoltare.
Programe şi proiecte

I. Observatorul Naţional privind egalitatea de şanse pentru femei şi bărbaţi
Observatorul Naţional, ca mecanism integrat de promovare a egalităţii de şanse pentru femei şi bărbaţi în viaţa publică, cu accent pe piaţa muncii şi drepturile economice şi sociale, îşi realizează obiectivele prin următoarele tipuri de acţiuni:

- crearea unei structuri de informare, documentare şi resurse în domeniul egalităţii de gen;

- crearea unor mecanisme de monitorizare a respectării principiilor egalităţii de şanse pentru femei şi bărbaţi la nivel legislativ şi executiv;

- iniţierea şi derularea de acţiuni de lobby şi advocacy în sprijinul asigurării unei egalităţi de şanse reale şi consistente pentru femei şi bărbaţi;

- instruirea grupurilor-ţintă specifice în perspectiva promovării egalităţii de şanse pentru femei şi bărbaţi în toate domeniile vieţii publice.

Proiecte desfăşurate în cadrul programului:

1.Creşterea capacităţii organizaţiilor neguvernamentale din România de a integra egalitatea de şanse între femei şi bărbaţi în activităţile desfăşurate
Scop

Proiectul şi-a propus să conducă la creşterea contribuţiei sectorului neguvernamental în ceea ce priveşte eliminarea inegalităţilor de gen din România, prin dezvoltarea capacităţii organizaţiilor neguvernamentale şi a autorităţilor administraţiei publice privind integrarea egalităţii de şanse între femei şi bărbaţi în activităţile lor şi în politicile publice. 

Obiective:

- întărirea capacităţii organizaţiilor neguvernamentale din România de a integra principiul egalităţii de şanse între femei şi bărbaţi în programele şi proiectele lor;

- formarea unei reţele de organizaţii neguvernamentale capabilă să susţină şi să desfăşoare acţiuni de advocacy şi lobby pe lângă autorităţile publice, pentru integrarea principiului egalităţii de şanse între femei şi bărbaţi în dezvoltarea şi implementarea politicilor publice.

Beneficiari:

- reprezentanţii a 65 de organizaţii neguvernamentale locale şi naţionale;

- 500 de organizaţii neguvernamentale beneficiare ale ghidului cu metode şi instrumente practice pentru integrarea egalităţii de şanse între femei şi bărbaţi în activităţile organizaţiilor şi în politicile publice.

Parteneri: 

- Centrul Euroregional pentru Democraţie – Timişoara;

- Centrul de Resurse pentru Comunităţile de Romi - Cluj-Napoca;

- Fundaţia ProWomen – Iaşi.
Activităţi:
- evaluarea capacităţii ONG-urilor privind integrarea egalităţii de şanse între femei şi bărbaţi în activităţile desfăşurate;

- pregătirea şi organizarea unor cursuri de formare la care au participat reprezentanţii ONG-urilor selectate;

- organizarea unei conferinţe naţionale pe problematica egalităţii de şanse între femei şi bărbaţi din perspectiva aderării României la Uniunea Europeană;

- realizarea unui studiu de impact  - analiza integrării dimensiunii de gen la nivelul Programului de Sprijin a Bunei Guvernări al Agenţiei Canadiene pentru Dezvoltare Internaţională prin realizarea analizei de gen pentru 12 dintre proiectele finanţate prin acest program în România.

Rezultate:

- realizarea unui ghid practic pentru abordarea integratoare a egalităţii de gen – Gender Mainstreaming. Metode şi instrumente (publicat în 500 de exemplare);

- realizarea unei pagini de website – www.gendermainstreaming.ro, care reprezintă o sursă de informare în limba română, destinată organizaţiilor neguvernamentale, reprezentanţilor administraţiei publice, precum şi oricăror alte persoane interesate;

- formarea reprezentanţilor a 63 de organizaţii neguvernamentale pe problematica egalităţii de şanse între femei şi bărbaţi, în cadrul a câte 2 sesiuni de instruire realizate în 4 oraşe (Timişoara, Cluj, Iaşi şi Bucureşti);
- organizarea unei conferinţe naţionale pe problematica integrării egalităţii de şanse între femei şi bărbaţi în activităţile ONG-urilor şi în politicile publice, din perspectiva aderării României la Uniunea Europeană – „Rolul societăţii civile în integrarea dimensiunii de gen în politicile publice”;
- formarea reţelei G.E.N. a organizaţiilor neguvernamentale care sprijină integrarea perspectivei de gen în politicile publice; din reţea fac parte 28 de organizaţii neguvernamentale care îşi desfăşoară activitatea în domenii diverse şi provin din diferite zone ale ţării;
- studiu  de impact - analiza integrării dimensiunii de gen la nivelul Programului de Sprijin a Bunei Guvernări al Agenţiei Canadiene pentru Dezvoltare Internaţională prin realizarea analizei de gen pentru 12 dintre proiectele finanţate prin acest Program în România.

Durata: ianuarie 2004 – martie 2005.

Proiectul a fost finanţat de Agenţia Canadiană de Dezvoltare Internaţională prin Programul de Sprijin a Bunei Guvernări şi de CPE cu fonduri de la Fundaţia pentru o Societate Deschisă şi Network Women’s Program, OSI New York.

2. Egalitatea de şanse pentru femei şi bărbaţi – valoare europeană
Scop

Creşterea rolului sindicatelor în implementarea principiilor egalităţii de şanse pentru femei şi bărbaţi pe piaţa muncii. 

Obiective

Obiectivele principale ale proiectului au fost instruirea şi informarea membrilor CNS Cartel ALFA în problematica egalităţii de şanse pentru femei şi bărbaţi pe piaţa muncii, familiarizarea acestora cu modelele şi standardele europene referitoare la această problematică şi distribuirea, în cadrul confederaţiei, a unor materiale conţinând informaţii şi bune practici cu privire la: acces pe piaţa muncii şi angajare, raporturi de muncă, protecţia maternităţii, hărţuire sexuală.

Partener: Confederaţia Naţională a Sindicatelor Cartel ALFA.

Grup ţintă:

- 80 de membri din toată ţara ai CNS Cartel ALFA, persoane cu funcţii de conducere şi persoane cu atribuţii de asigurare a respectării egalităţii de şanse şi tratament între femei şi bărbaţi la locul de muncă;

- 1000 de angajaţi, membri sindicali ai CNS Cartel ALFA.

Activităţi:

- elaborarea, editarea şi distribuirea în cadrul confederaţiei a unor materiale cu informaţii şi bune practici naţionale şi europene privind egalitatea de şanse în domeniul muncii pentru reprezentanţii confederaţiei, angajaţi şi angajatori;

- organizarea şi desfăşurarea cursurilor de informare şi instruire în problematica egalităţii de şanse în domeniul muncii la nivel naţional şi european a 80 de membri ai confederaţiei;

- informarea în problematica egalităţii de şanse pentru femei şi bărbaţi în domeniul muncii a 1000 de membri de sindicat.

Rezultate:

- formarea a 80 de membri de sindicat ca persoane-resursă în domeniul egalităţii de şanse pentru femei şi bărbaţi;

- sporirea capacităţilor şi abilităţilor necesare reprezentanţilor de sindicat, de a identifica discriminările de gen şi de a utiliza mecanisme şi mijloace legale de prevenire, combatere şi sancţionare  a acestui tip de discriminare;

- 1840 de membri de sindicat au fost informaţi cu privire la egalitatea de şanse pentru femei şi bărbaţi pe piaţa muncii din perspectiva naţională şi europeană.
Durata: decembrie 2004 – septembrie 2005.

Proiectul a fost finanţat de Uniunea Europeană prin programul PHARE 2003, Programul de Micro-Proiecte – FONDUL EUROPA şi de CPE cu fonduri primite de la Fundaţia pentru o Societate Deschisă şi Network Women’s Program, OSI New York.
3. Dezvoltarea expertizei şi sustenabilităţii ONG-urilor din Oltenia

Scop

Întărirea rolului în comunitate al organizaţiilor neguvernamentale din Oltenia care sunt active în promovarea drepturilor femeilor, care au programe adresate femeilor sau beneficiare femei, precum şi al oricăror alte organizaţii neguvernamentale interesate.

Obiective:

- creşterea capacităţii organizaţionale şi operaţionale a 30 de organizaţii neguvernamentale din Oltenia;

-  întărirea abilităţilor de dezvoltare organizaţională a reprezentanţilor/telor a 20 de organizaţii neguvernamentale din Oltenia;

-   dezvoltarea abilităţii de strângere de fonduri a reprezentanţilor/telor a 20 de organizaţii neguvernamentale din Oltenia;

- dezvoltarea abilităţilor de comunicare a reprezentanţilor/telor a 20 de organizaţii neguvernamentale din Oltenia.

Localizare: judeţele Dolj, Gorj, Mehedinţi, Olt şi Vâlcea.

Grup ţintă:

- 30 de organizaţii neguvernamentale din Oltenia;

- 60 de reprezentanţi ai organizaţiilor neguvernamentale din Oltenia;

- alte organizaţii neguvernamentale care vor beneficia de rezultatele proiectului.

Activităţi:

- organizarea şi desfăşurarea de cursuri de formare în domeniile: dezvoltare organizaţională, strângere de fonduri şi comunicare;

- crearea unei baze de date cu oportunităţi de finanţare care să poată fi accesată de organizaţiile neguvernamentale implicate în proiect, precum şi de alte organizaţii interesate;

- crearea unei liste de discuţii electronice pentru organizaţiile implicate în proiect, precum şi pentru alte organizaţii interesate.

Rezultate:
- dezvoltarea expertizei şi sustenabilităţii organizaţiilor neguvernamentale din zona Olteniei;

- dezvoltarea capacităţii organizaţiilor neguvernamentale din Oltenia de a răspunde eficient la nevoile comunităţii; 

- creşterea vizibilităţii organizaţiilor în comunităţile în care derulează proiecte şi programe.

Durata: martie 2005 – septembrie 2005.
Proiectul a fost finanţat de Ambasada Regatului Ţărilor de Jos la Bucureşti prin Programul Matra-KAP şi de CPE cu fonduri primite de la Fundaţia pentru o Societate Deschisă şi Network Women’s Program, OSI New York.

4. Femeile – promotor al dezvoltării locale
Scop

Proiectul şi-a propus creşterea accesului femeilor pe piaţa muncii, prin desfăşurarea unor programe de instruire, consultanţă şi promovare a serviciilor pe care le pot dezvolta femeile cu dificultăţi de integrare pe piaţa muncii, dar care doresc să iniţieze o afacere în domeniul agroturismului.

Obiectivul general al proiectului a fost sprijinirea colaborării şi a parteneriatului între femeile cu dificultăţi de integrare în viaţa socio-economică din Făgăraş, organizaţiile neguvernamentale şi autorităţile locale, în elaborarea şi implementarea unei politici de dezvoltare agroturistică locală.

Grup ţintă: 75 de femei din Făgăraş şi din împrejurimi care au dorit să se implice în activităţi din domeniul agroturismului sau să-şi iniţieze propria afacere în agroturism.
Partener: Fundaţia Culturală “Negru Vodă”, Făgăraş.

Locaţie: Făgăraş, judeţul Braşov.
Activităţi:
- furnizarea unui pachet de servicii integrate, special concepute pentru informarea, consilierea şi instruirea femeilor care doresc să iniţieze activităţi agroturistice în zona Făgăraş;

- sprijinirea beneficiarelor în vederea deschiderii de afaceri proprii în domeniul agroturismului;

- crearea, în folosul femeilor întreprinzătoare, a unui Centru de Promovare Agroturistică la nivel local, care se constituie într-un centru de informare şi consiliere pentru probleme specifice şi, în acelaşi timp, facilitează parteneriatele în afaceri, schimbul de experienţă şi mentoratul;

- realizarea unui pachet de promovare a zonei Făgăraş ca obiectiv agroturistic.
Rezultate:
- 15 femei care şi-au iniţiat propria afacere în domeniul agroturismului;
- 18 noi pensiuni agroturistice înfiinţate în 10 sate din zona Făgăraşului;
- realizarea website-ului www.vacantafagaras.ro şi a unui set de vederi pentru promovarea Ţării Făgăraşului ;

- realizarea unor baze de date cu obiectivele turistice şi furnizorii de servicii turistice din zona Făgăraş;

- sensibilizarea autorităţilor locale privind sprijinirea femeilor dezavantajate pe piaţa muncii şi în economia de piaţa, ca întreprinzătoare.

Durata: decembrie 2004 – noiembrie 2005.
Proiectul a fost finanţat prin Programul Phare Coeziune Economică şi Socială, Dezvoltarea Resurselor Umane şi de CPE cu fonduri de la Fundaţia pentru o Societate Deschisă şi Network Women’s Program, OSI New York.
II. Gen şi educaţie
Obiectivele principale ale componentelor acestui program sunt:

- implicarea civică în sprijinul egalităţii de gen, prin creşterea competenţelor profesoarelor şi profesorilor în ceea ce priveşte educaţia civică în perspectiva integrarii europene;

- dezvoltarea de practici şi atitudini în procesul de educaţie, în spiritul şanselor egale şi al tratamentului egal pentru fete şi băieţi, femei şi bărbaţi;

- dezvoltarea unui stil de viaţă sănătos prin integrarea aspectelor legate de diferenţele de gen în programele de educaţie şi serviciile de sănătate;

- prevenirea traficului cu femei prin informarea asupra riscurilor migraţiei ilegale şi ale traficului cu femei, prin realizarea educaţiei sexuale şi a educaţiei de gen specifice.

Proiectele desfăşurate în cadrul programului:
1. Ambasadori ai Europei
Scop
Proiectul a urmărit să transmită tinerilor şi tinerelor realitatea din statele membre ale Uniunii Europene şi din ţările candidate privind situaţia femeilor şi bărbaţilor pe piaţa muncii, particularităţi ale stilului lor de viaţă şi influenţa educaţiei asupra comportamentelor lor.

Obiective

Principalul obiectiv al proiectului a fost informarea şi educarea tinerilor şi tinerelor cu vârsta cuprinsă între 14 şi 20 de ani, cu privire la comportamentul nondiscriminatoriu în contextul vieţii economice, politice şi sociale din perspectiva integrării României în Uniunea Europeană.

Beneficiari

Beneficiari direcţi: 

- 120 de tineri din 6 localităţi din zona Moldovei (Suceava, Iaşi, Bacău, Vaslui, Focşani, Tecuci);

- 6 profesori coordonatori.

Beneficiari indirecţi:

- 1500 de tineri liceeni din oraşele Suceava, Iaşi, Bacău, Vaslui, Focşani, Tecuci;

- profesori din 30 de licee din zona Moldovei;

- reprezentanţi ai autorităţilor locale şi ai instituţiilor pentru/de tineret;

- elevi şi profesori din 11 licee din Bucureşti care au Puncte de Informare Europeană;

- factori de decizie din 6 Inspectorate Şcolare Judeţene.

Instituţii cu care s-a colaborat în cadrul proiectului

· Ministerul Educaţiei şi Cercetării;
· Inspectoratele Şcolare Judeţene din Suceava, Iaşi, Bacău, Vaslui, Vrancea, Galaţi.
Activităţi

- dezvoltarea unui grup de 120 de facilitatori comunitari format din tinere şi tineri care au acţionat ca “ambasadori ai Europei” şi care au învăţat tehnici de campanie şi au primit informaţii despre rolul şi statutul femeilor şi bărbaţilor, din ţările membre sau candidate la Uniunea Europeană, în diferite situaţii de viaţă comparativ cu legislaţia şi standardele europene;

- crearea unor materiale resursă pentru a-i sprijini pe tinerii implicaţi în proiect în desfăşurarea campaniei de informare, educare, şi pentru a avea informaţii adecvate despre egalitatea de gen în România şi/ comparativ cu Uniunea Europeană;

- diseminarea informaţiilor şi distribuirea de materiale către membrii  comunităţilor din care fac parte cei 120 de “ambasadori ai Europei”.

Rezultate

- broşura "Conectează-te la Europa!" - cuprinde informaţii despre: istoricul UE, instituţii europene, aspecte privind educaţia în ţările membre ale UE, aspecte privind dezvoltarea unei cariere europene, aspecte privind şansele egale pentru femei şi bărbaţi pe piaţa muncii, informaţii despre stilul de viaţă al fetelor şi al băieţilor;
- 120 de tineri abilitaţi cu tehnici de campanie şi informaţii despre rolul şi statutul femeilor şi al bărbaţilor din ţările membre sau candidate la Uniunea Europeană;

- 6 profesori (Suceava, Iaşi, Bacău, Vaslui, Focşani, Tecuci) formaţi pentru a fi coordonatori locali ai proiectului;

- peste 2.700 de tineri, profesori, părinţi, reprezentanţi ai autorităţilor locale din Suceava, Iaşi, Bacău, Vaslui, Focşani, Tecuci informaţi în legătură cu tematica proiectului prin campanii locale de informare;
-  250 de tineri şi tinere  participanţi la concursul “Conectează-te la Europa!”;

- 3.430 persoane informate despre proiect, concurs şi despre ce înseamnă şi cum se realizează o campanie de comunicare publică, prin intermediul pliantului proiectului (distribuit în 2.600 de exemplare, accesat electronic de 830 de ori);

- 2.410 persoane informate despre proiect prin pagina web a acestuia (http://www.cpe.ro/ambasadori_ue).

Durată: august 2004 - mai 2005.
Proiectul a fost finanţat de Uniunea Europeană prin PHARE - Programul de Micro-Proiecte – FONDUL EUROPA şi de CPE cu fonduri de la Fundaţia pentru o Societate Deschisă şi Network Women’s Program, OSI New York.
2. Dezvoltarea capacităţilor profesioniştilor care oferă educaţie şi consiliere pentru carieră în vederea reducerii vulnerabilităţii la trafic a copiilor şi tinerilor din comunităţile marginalizate - în derulare
Scop
Proiectul urmăreşte să crească capacitatea instituţiilor de educaţie din România de a reduce vulnerabilitatea copiilor şi tinerilor din comunităţile sărace la traficul cu persoane şi exploatarea prin muncă. Acest scop va fi atins prin dezvoltarea unor servicii de consiliere privind orientarea profesională şi dezvoltarea carierei copiilor şi tinerilor, aflaţi în situaţii de risc, şi a părinţilor acestora.

Beneficiari

Beneficiari direcţi:

- 30 de profesionişti – asistenţi sociali, psihologi din centrele de plasament, consilieri şcolari şi de carieră din Botoşani, Bucureşti, Giurgiu şi Iaşi; 

- 30 de factori de suport, reprezentanţi ai unor organizaţii/departamente guvernamentale şi neguvernamentale.

Beneficiari indirecţi:

-  400 de copii şi tineri, fete şi băieţi, cu risc de a fi exploataţi;

-  50 de adulţi, părinţi, fraţi, surori ai/ale copiilor vulnerabili;

- comunităţi afectate de fenomenul exploatării copiilor prin muncă din Botoşani, Bucureşti, Giurgiu şi Iaşi.
Rezultate:

- curriculum pentru prevenirea traficului şi exploatării prin muncă a copiilor şi tinerilor, în special a celor din comunităţile rome si din cele sărace, axat pe dezvoltarea carierei şi integrarea tinerilor pe piaţa muncii. 

Componentele curriculum-ului sunt: 

· identificarea copiilor şi tinerilor cu risc de a fi exploataţi prin muncă sau/şi traficaţi sexual;
· dezvoltarea abilităţilor şi caracteristicilor lor individuale;

· consilierea vocaţională şi de carieră a tinerilor şi copiilor vulnerabili;
· promovarea de standarde privind munca tinerilor şi copiilor;
· consilierea vocaţională şi de carieră a adulţilor (părinţi, fraţi, surori ai/ale copiilor vulnerabili).
Acest curriculum este destinat reprezentanţilor ONG-urilor implicate în combaterea exploatării prin muncă a copiilor, reprezentanţilor instituţiilor publice de la nivel local (direcţii de protecţie a copilului, inspectorate şcolare, centre de plasament, şcoli, licee, centre de asistenţă psihopedagogică, agenţii judeţene de ocupare a forţei de muncă etc.), profesioniştilor care vin în contact cu copii cu risc de a fi exploataţi prin muncă (consilieri şcolari, psihologi şi asistenţi sociali din direcţiile de protecţie a copilului, consilieri de carieră din agenţiile de ocupare a forţei de muncă, profesori etc.);
- echipă de profesionişti – 38 de psihologi, asistenţi sociali, consilieri şcolari şi de carieră din Botoşani, Bucureşti, Giurgiu şi Iaşi, formaţi pentru derularea de activităţi practice vizând prevenirea exploatării copiilor prin muncă;

- 10 coordonatori şi consilieri din centre de tineret, formaţi pentru a deţine competenţe sporite în lucrul cu copiii din aceste centre (în special în ceea ce priveşte identificarea copiilor cu risc crescut de a fi exploataţi, dezvoltarea abilităţilor de viaţă independentă a copiilor cu risc şi modificarea atitudinilor copiilor cu privire la munca copiilor, sexualitate, migraţie, importanţa şcolii);
- 44 de beneficiari ai informaţiilor discutate/promovate în cadrul grupului de discuţii electronic: retea-exploatare-prin-munca@yahoogroups.com;
- scrisoare deschisă adresată de CPE împreună cu Biroul Internaţional al Muncii – Programul Internaţional pentru Eliminarea Muncii Copiilor (ILO – IPEC) conducerii Ministerului Educaţiei şi Cercetării, prin care se solicita îmbunătăţirea Regulamentului Şcolar, astfel încât acesta să devină o bază pentru activităţile educaţionale menite să asigure dezvoltarea copiilor şi eliminarea abuzurilor asupra acestora (scrisoare postată pe retea-exploatare-prin-munca@yahoogroups.com).
Durată: aprilie 2005 – martie 2006.
Proiectul este finanţat de Departamentul de Muncă al Guvernului SUA prin Biroul Internaţional al Muncii – Programul Internaţional pentru Eliminarea Muncii Copiilor (ILO - IPEC) şi de CPE cu fonduri de la Fundaţia pentru o Societate Deschisă şi Network Women’s Program, OSI New York.
3. Să asigurăm şanse egale pentru femei şi bărbaţi la locul de muncă – în derulare

Scop şi obiective
Dezvoltarea unui parteneriat comunitar între CPE şi companii, firme mici şi mijlocii, instituţii ale statului, ONG-uri, firme care asigură servicii externalizate de personal (recrutare, instruire, sănătate ocupaţională etc.) din Bucureşti pentru dezvoltarea şi implementarea, în cadrul acestor organizaţii, de politici privitoare la egalitatea de şanse pentru femei şi bărbaţi. 

La finalul proiectului organizaţiile beneficiare:

- vor putea sesiza problemele de gen care afectează femeile, bărbaţii şi organizaţia - probleme de sănătate ocupaţională, formare profesională neadecvată nevoilor de gen, probleme ţinând de maternitate şi prenatalitate, hărţuire sexuală la locul de muncă etc.;

- vor putea dezvolta şi implementa politici de gestionare a resurselor umane care să asigure egalitatea de şanse între angajaţi;

- vor cunoaşte legislaţia românească şi reglementările Uniunii Europene în domeniul egalităţii de şanse privind munca.

Activităţi:

- realizarea unei cercetări privind managementul angajaţilor, femei şi bărbaţi, în firme şi companii din Bucureşti; 

- crearea unui pachet de consultanţă în managementul angajaţilor şi în aplicarea legislaţiei privind egalitatea de şanse pentru femei şi bărbaţi la locul de muncă;

- formarea a 60 de specialişti care desfăşoară activităţi de management al resurselor umane; 

- oferire de consultanţă firmelor şi companiilor în care lucrează specialiştii formaţi în cadrul proiectului.

Rezultate estimate:
30 de responsabili de resurse umane din companii, firme mici şi mijlocii, instituţii ale statului, ONG-uri cu: 
- competenţe în a integra în activităţile de management al resurselor umane aspecte concrete de gen; 

- informaţii despre legislaţia naţională şi reglementări ale Uniunii Europene privitoare la egalitatea de şanse pentru femei şi bărbaţi; 

- competenţe în a identifica nevoile specifice ale angajaţilor, femei şi bărbaţi;

- competenţe în a identifica şi dezvolta programe de sănătate ocupaţională.
30 de reprezentanţi ai unor furnizori de servicii de personal (agenţie municipală de ocupare a forţei de muncă, universităţi, instituţii acreditate în a furniza cursuri de dezvoltare a angajaţilor, firme de recrutare) cu:
- informaţii privind aspecte de gen în recrutare, dezvoltare, motivare a angajaţilor etc.

- informaţii despre legislaţia naţională şi directive ale Uniunii Europene privind egalitatea de şanse pentru femei şi bărbaţi;

- competenţe în a identifica nevoile specifice ale femeilor şi bărbaţilor;

- competenţe de a integra, în serviciile pe care le furnizează, aspecte concrete de gen.

Partener: Inspecţia Muncii.    
Durată: proiectul se derulează până în august 2006.

Proiectul este finanţat de Uniunea Europeană prin Programul Consolidarea Societăţii Civile în România, Componenta 1 – Dezvoltarea Sectorului ONG şi de CPE cu fonduri de la Fundaţia pentru o Societate Deschisă şi Network Women’s Program, OSI New York.
III. Violenţa împotriva femeilor

Obiectivele principale ale programului sunt:

- creşterea gradului de informare şi conştientizare cu privire la gravitatea şi consecinţele economice şi sociale ale fenomenului de violenţă împotriva femeii, prin proiecte de intervenţie educaţională;

- susţinerea organizaţiilor neguvernamentale implicate în prevenirea violenţei împotriva femeii prin crearea unui cadru comun de intervenţie asupra violenţei în familie, prin analizarea, evaluarea şi implementarea politicilor şi metodelor de asistare şi consiliere a victimelor violenţei;

- desfăşurarea unor acţiuni de lobby pentru crearea şi influenţarea cadrului legislativ specific, care să răspundă optim realităţii şi complexităţii fenomenului de violenţă în familie;

- radiografierea fenomenului de violenţă împotriva femeii prin realizarea unor cercetări naţionale privind violenţa în familie şi la locul de muncă.

Proiecte desfăşurate în cadrul programului:

1. Toleranţa zero pentru violenţa în familie
Obiective:
- creşterea gradului de conştientizare, sensibilizare şi informare a cadrelor didactice, a consilierilor şcolari şi a elevilor din licee asupra consecinţelor fenomenului de violenţă în familie;

- iniţierea unei schimbări în sistemul educaţional din România prin crearea şi introducerea unor instrumente de lucru pentru cadrele didactice şi consilierii şcolari, în vederea prevenirii fenomenului de violenţă în familie; 
- stabilirea unor bune practici în domeniul programelor de instruire şi de prevenţie în domeniul violenţei în familie;
- instruirea unei echipe de profesori şi consilieri şcolari pe problematica violenţei în familie, în conformitate cu metodologia şi materialele propuse de echipa de proiect.
Grupuri ţintă:
- profesori şi consilieri şcolari – care îşi vor însuşi abilităţi de formare pentru prevenirea violenţei în familie;
- elevi şi eleve de liceu (clasele IX-XII) - beneficiari direcţi ai formărilor;
- părinţii elevelor şi elevilor beneficiari ai formărilor.
Activităţi:

- elaborarea suportului de curs;

- testarea pachetului de formare;

- editarea şi tipărirea ghidului (inclusiv CD-uri); 

- organizarea activităţilor de formare pentru profesori şi consilieri şcolari. 
Rezultate:
- aplicarea metodologiei de pretestare a suportului de curs şi a caietului de lucru pe un număr de aproximativ 60 de persoane din grupul ţintă (elevi de liceu, profesori, experţi din ONG-uri);

- 125 de profesori şi consilieri şcolari au beneficiat de un program de instruire conform metodologiei proiectului;

- tipărirea unui număr de 700 de suporturi de curs pentru formatori şi 500 de caiete de lucru pentru elevi, şi realizarea a 100 de CD-uri resursă; 

- crearea unui nucleu de profesori şi consilieri şcolari format din aproximativ 20 persoane, care vor activa ca formatori pe problematica violenţei în familie, în conformitate cu metodologia şi materialele propuse de echipa de proiect.

Durată: proiectul s-a derulat până în iunie 2005.
Proiectul a fost finanţat de Fundaţia pentru o Societate Deschisă şi Network Women’s Program, OSI New York.
Activităţi de lobby şi advocacy iniţiate în 2005
- Normele Metodologice de aplicare a Codului Fiscal, care includeau în categoria de venituri salariale impozitabile şi indemnizaţiile pentru îngrijirea copilului bolnav şi pentru concediul de risc maternal – elaborarea unei scrisori de protest în colaborare cu Organizaţia „Salvaţi Copiii” trimisă Ministerului Finanţelor Publice şi a unui document de poziţie cu privire la normele stabilite, implicarea şi altor organizaţii în această acţiune, prin semnarea şi trimiterea în nume propriu către minister, a unei scrisori de protest.

În urma acţiunilor desfăşurate, Ministerul Finanţelor Publice a retras aceste Norme Metodologice pentru revizuire, astfel veniturile obţinute din indemnizaţia pentru îngrijirea copilului bolnav şi cea pentru concediul de risc maternal nu au mai fost impozitate.

- protest faţă de modalitatea în care un număr de parlamentari PSD au abordat problematica prostituţiei – redactarea unui comunicat de presă şi reacţii de presă.

- proiectul de Lege privind acordarea alocaţiei pentru creşterea copilului – redactarea unei scrisori de protest cu privire la unele norme cuprinse în aceast proiect de lege, participarea la dezbaterile organizate de Ministerul Muncii, Solidarităţii Sociale şi Familiei, contribuţie la modificarea proiectului de lege. Acţiunea a fost sprijinită de organizaţiile „Salvaţi Copiii” şi Centrul pentru Educaţie şi Dezvoltare Profesională “Step by Step”.

- scrisoare deschisă adresată conducerii Ministerului Educaţiei şi Cercetării privind Regulamentul de organizare şi funcţionare a unităţilor de învăţământ preuniversitar – au fost identificate unele aspecte din regulament care pot afecta negativ calitatea educaţiei şi implicit, dezvoltarea copiilor; această acţiune a fost realizată în colaborare cu Biroul Internaţional al Muncii – Programul Internaţional pentru Eliminarea Muncii Copiilor, şi sprijinită de Organizaţia “Salvaţi Copiii”, Centrul Euroregional pentru Democraţie şi Fundaţia Concept.
Rezultate de impact ale programelor CPE în 2005
- Curriculum pentru prevenirea traficului şi exploatării prin muncă a copiilor şi tinerilor, în special a celor din comunităţile rome şi din cele sărace, axat pe dezvoltarea carierei şi integrarea tinerilor pe piaţa muncii (destinat reprezentanţilor ONG-urilor implicate în combaterea exploatării prin muncă a copiilor, reprezentanţilor instituţiilor publice de la nivel local şi profesioniştilor care vin în contact cu copii cu risc de a fi exploataţi prin muncă);

- peste 2.700 de tineri, profesori, părinţi, reprezentanţi ai autorităţilor locale din Suceava, Iaşi, Bacău, Vaslui, Focşani, Tecuci au fost informaţi despre rolul şi statutul femeilor şi al bărbaţilor, din ţările membre sau candidate la Uniunea Europeană, prin campanii locale de informare.
- 1840 de membri de sindicat au fost informaţi cu privire la egalitatea de şanse pentru femei şi bărbaţi pe piaţa muncii din perspectiva naţională şi europeană.
Publicaţii şi instrumente de lucru

I. Ghiduri şi cercetări

- Conectează-te la Europa! - broşura a apărut în cadrul proiectului "Ambasadori ai Europei" şi cuprinde informaţii generale despre Uniunea Europeană;
- Egalitatea de şanse pentru femei şi bărbaţi  - valoare  europeană - ghidul îşi propune să ofere o introducere în problematica egalităţii de şanse pentru femei şi bărbaţi, repere privind legislaţia naţională în domeniu, instituţiile la care cetăţenii se pot adresa pentru soluţionarea cazurilor de discriminare, prezentarea egalităţii de şanse pe piaţa muncii, aspecte referitoare la protecţia maternităţii şi hărţuirea sexuală;
- Toleranţă zero pentru violenţa în familie – suport de curs pentru formare de formatori - prin acest instrument se urmăreşte creşterea gradului de conştientizare, sensibilizare şi informare a cadrelor didactice, a consilierilor şcolari şi elevilor din licee asupra consecinţelor fenomenului de violenţă în familie;
-Diferenţe de gen în educaţia pentru sănătate - ghid de exerciţii pentru copii şi adolescenţi;
- Studiu  de impact - analiza integrării dimensiunii de gen la nivelul Programului de Sprijin a Bunei Guvernări al Agenţiei Canadiene pentru Dezvoltare Internaţională prin realizarea analizei de gen pentru 12 dintre proiectele finanţate prin acest Program în România;
- Curriculum pentru prevenirea traficului şi exploatării prin muncă a copiilor şi tinerilor, în special a celor din comunităţile rome şi din cele sărace, axat pe dezvoltarea carierei şi integrarea tinerilor pe piaţa muncii.
II. Suporturi de curs şi alte instrumente de lucru

- pliant „Conectează-te la Europa!”;
- caiet de lucru pentru elevi - Toleranţă zero pentru violenţa în familie;
- pliant „Egalitatea de şanse pentru femei şi bărbaţi  - valoare  europeană”;
- afiş „Egalitatea de şanse pentru femei şi bărbaţi  - valoare  europeană”;
- suport de curs „Egalitatea de şanse pentru femei şi bărbaţi  - valoare  europeană”;
- suport de curs „Instruire antreprenorială în domeniul turismului rural”;
- suport de curs „Dezvoltare organizaţională”;
- suport de curs „Comunicare organizaţională”;
- suport de curs „Strângere de fonduri”;
- set vederi “Vacanţă în Făgăraş”.
III. Instrumente pe suport electronic

- Egalitatea de şanse pentru femei şi bărbaţi – valoare europeană – CD;
- pagină website: www.cpe.ro/ambasadori_ue;
- pagină website: www.vacantafagaras.ro;
- grup de discuţii electronic - retea-exploatare-prin-munca@yahoogroups.comş
- grup de discuţii electronic – ong_oltenia@yahoogroups.com.

Finanţatori şi parteneri

CPE mulţumeşte următoarelor organizaţii care au sprijit programele sale:

- Fundaţia pentru o Societate Deschisă România;

- Network Women’s Program, Open Society Institute New York;

- Agenţia Canadiană de Dezvoltare Internaţională;
- Ambasadei Regatului Ţărilor de Jos la Bucureşti;
- Departamentul de Muncă al Guvernului SUA prin Biroul Internaţional al Muncii – Programul Internaţional pentru Eliminarea Muncii Copiilor (ILO - IPEC);
- Comisia Europeană prin programele:

- Programul PHARE 2003, Programul de Micro-Proiecte – FONDUL EUROPA;

-Programul Phare Coeziune Economică şi Socială, Dezvoltarea Resurselor Umane;

- Programul Consolidarea Societăţii Civile în România, Componenta 1 – Dezvoltarea Sectorului ONG.
Parteneri

- Inspecţia Muncii;
- Confederaţia Sindicatelor Democratice din România;
- Ministerul Educaţiei şi Cercetării;
- Inspectoratul Şcolar al Municipiului Bucureşti;
- Inspectoratele Şcolare Judeţene din Vaslui, Botoşani, Bacău;
- Colegiul Tehnic Traian, Bucureşti;
- Şcoala 136, Bucureşti;
- Fundaţia Culturală “Negru Vodă” Făgăraş;
- CNS Cartel Alfa.
Date financiar contabile









Euro
Finanţări atrase






194.671

Alte proiecte derulate din resurse proprii



  80.000
Costuri administrative





  47.663



Mijloace fixe şi obiecte de inventar




  11.487
Total costuri derulare programe




333.821

Structura de buget pe proiecte cu finanţări de la o terţă parte

	Proiect
	Finanţator
	Contribuţia în proiect

	Dezvoltarea capacităţii profesioniştilor care oferă educaţie şi consiliere pentru carieră în vederea reducerii vulnerabilităţii la trafic a copiilor şi tinerilor din comunităţile marginalizate (în derulare)

	Departamentul de Muncă al Guvernului SUA prin Biroul Internaţional al Muncii – Programul Internaţional pentru Eliminarea Muncii Copiilor
	23.100

	Să asigurăm şanse egale femeilor şi bărbaţilor la locul de muncă (în derulare)

	Delegaţia Comisiei Europene în România
	31.700

	Dezvoltarea expertizei şi sustenabilităţii ONG-urilor din Oltenia (finalizat)

	Ambasada Regatului Olandei în România
	11.957

	Ambasadori ai Europei (finalizat)
	Delegaţia Comisiei Europene în România

	27.756

	Egalitatea de şanse pentru femei şi bărbaţi – valoare europeană (finalizat)


	Delegaţia Comisiei Europene în România
	54.100

	Femeile – promotori ai dezvoltării locale (finalizat)


	Ministerul Integrării Europene şi Agenţia pentru Dezvoltare Rurală
	42.558

	Alte proiecte


	Diverşi finanţatori
	3.500

	TOTAL (EURO)
	
	194.671


Mulţumirile noastre se îndreaptă spre:

membrii consiliului director

- Domnul Florin Buhuceanu
- Doamna Valentina Conţescu
- Doamnei Doina Dimitriu
- Doamna Daniela Vişoianu

şi
Domnul Gabriel Andreescu – fost membru al Consiliului Director
Experţi

- Raluca Anca

- Silvia Branea

- Bogdana Bursuc
- Elena Ciohodaru

- Ana Corlan

- Luminiţa Daneş

- Cecilia Gostin

- Valentina Marinescu

- Camelia Moraru

- Daniela Moraru

- Oana Negru

- Florentin Olteanu

- Alina Popescu

- Domnica Petrovai

voluntari

· Laura Marin

· Sânziana Poiană
Echipa CPE

Roxana Teşiu, Preşedintă executivă

Irina Sorescu, Directoare program

Alina Chiriac, Manageră program

Cristina Văileanu, Manageră program

Livia Aninoşanu, Coordonatoare program

Georgiana Avram, Coordonatoare program

Diana Calenic, Coordonatoare program

Dana Marţiş, Coordonatoare program
Raluca Popescu, Contabilă
Elena Tudose, Asistentă program
Camelia Stanciu, Directoare comunicare

Claudia Goicianu, Asistentă administrativă

Gheorghe Paraschiv, Administrator
Mulţumim fostelor membre ale echipei CPE:

Florentina Bocioc, Directoare programe

Angelica Nicolau, Directoare financiară

Monica Secoşan, Coordonatoare program

Contact

Centrul Parteneriat pentru Egalitate - CPE

Str. Vasile Alecsandri 14
Bucureşti, sectorul 1

010639
România

Telefon: 031 103 17 57; 031 104 11 42
Fax: 031 103 17 58
E-mail: info@cpe.ro

www.cpe.ro

